CELEX: 32009R0179
Language: bg
Date: 2009-03-05 00:00:00
Title: Регламент (ЕО) № 179/2009 на Съвета от 5 март 2009 година за изменение на приложение I към Регламент (ЕИО) № 2658/87 относно тарифната и статистическа номенклатура и Общата митническа тарифа

7.3.2009   
            
            
               BG
            
            
               Официален вестник на Европейския съюз
            
            
               L 63/1
            
         
      РЕГЛАМЕНТ (ЕО) № 179/2009 НА СЪВЕТА
   
   от 5 март 2009 година
   за изменение на приложение I към Регламент (ЕИО) № 2658/87 относно тарифната и статистическа номенклатура и Общата митническа тарифа
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 26 от него,
   като взе предвид предложението на Комисията,
   като има предвид, че:
   
               (1)
            
            
               С Регламент (ЕО) № 301/2007 на Съвета от 19 март 2007 г. за изменение на приложение I към Регламент (ЕИО) № 2658/87 относно тарифната и статистическа номенклатура и Общата митническа тарифа (1) за период от две години бяха напълно суспендирани автономните мита по Общата митническа тарифа за монитори с течнокристална технология на изображение, чийто диагонал на екрана е 48,5 cm или по-малък и с формат 4:3 или 5:4, класирани под код по КН 8528 59 90.
            
         
               (2)
            
            
               Срокът на действие на посочената мярка за суспендиране изтече на 31 декември 2008 г.
            
         
               (3)
            
            
               По причини, свързани с интереса на потребителите, предвид необходимостта от осигуряване на рационално развитие на производството и увеличаване на потреблението в рамките на Общността, както и с цел насърчаване на търговията между държавите-членки и трети страни, в интерес на Общността е да се удължи действието на настоящите мерки за суспендиране на автономните мита с две години, считано от 1 януари 2009 г., да се увеличи диагоналът на екрана до 55,9 cm (22 инча) и да се добавят допълнителни формати 1:1 и 16:10.
            
         
               (4)
            
            
               Поради същите причини е в интерес на Общността също така да предвиди суспендиране за период от две години, считано от 1 януари 2009 г., за черно-бели и други монохромни монитори, чийто диагонал на екрана не превишава 77,5 cm (30,5 инча) и които имат същия формат като цветните монитори.
            
         
               (5)
            
            
               Следователно Регламент (ЕИО) № 2658/87 на Съвета (2) следва да бъде съответно изменен.
            
         
               (6)
            
            
               Тъй като предвиденото в настоящия регламент суспендиране представлява продължение на въведеното с Регламент (ЕО) № 301/2007 суспендиране, чийто срок изтече на 31 декември 2008 г., и тъй като е в интерес на Общността да няма прекъсване в тарифното третиране на мониторите, обхванати от суспендирането, настоящият регламент следва да се прилага от 1 януари 2009 г.,
            
         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕИО) № 2658/87 се изменя, както следва:
   
               1.
            
            
               В приложение I, част втора, раздел XVI, глава 85 текстът в колона 3 към код по КН 8528 59 10 се заменя със следното:
               „14 (3)
               
            
         
               2.
            
            
               В приложение I, част втора, раздел XVI, глава 85 текстът в колона 3 към код по КН 8528 59 90 се заменя със следното:
               „14 (4)
               
            
         Член 2
   Настоящият регламент влиза в сила в деня на публикуването му в Официален вестник на Европейския съюз.
   Той се прилага от 1 януари 2009 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 5 март 2009 година.
      
         
            За Съвета
         
         
            Председател
         
         M. ŘÍMAN
         
      
   
   
      (1)  ОВ L 81, 22.3.2007 г., стр. 11.
   
      (2)  ОВ L 256, 7.9.1987 г., стр. 1.
   
      (3)  Митото е суспендирано на автономно основание до 31 декември 2010 г. за черно-бели или други монохромни монитори с течнокристална технология на изображението, снабдени с конектор с цифров видеоинтерфейс (DVI) или с конектор с видеографичен масив (VGA) или и с двата, чийто диагонал на екрана не превишава 77,5 cm (т.е. 30,5 инча), с формат 1:1, 4:3, 5:4 или 16:10, с разделителна способност, по-голяма от 1,92 мегапиксела и с разстояние между точките, не по-голямо от 0,3 mm. (Код по ТАРИК 8528591010)“.
   
      (4)  Митото е суспендирано на автономно основание до 31 декември 2010 г. за цветни монитори с течнокристална технология на изображението, чийто диагонал на екрана не превишава 55,9 cm (т.е. 22 инча), с формат 1:1, 4:3, 5:4 или 16:10. (Код по ТАРИК 8528599040)“.